પરંતુ ઘોઘા ખાતેનો લિંકસ્પાન સમયસર સ્થાપિત પણ થઇ ગયો અને આ મહિનાની બીજી તારીખથી ઘોઘા-દહેજ રો રો ફેરી સર્વિસ તેના નિયત ટાઈમટેબલ અનુસાર ફરીથી શરુ પણ થઇ ગઈ. આમ, આ સેવાનું બાળમરણ થવાનું સ્વપ્ન જોનારાઓ ખોટા પડ્યા. હવે એ જ લોકોને ફરીથી નીચું જોવું પડે એવું એક ડેવલોપમેન્ટ થવા જઈ રહ્યું છે. જ્યારે આ સેવા વડાપ્રધાને શરુ કરાવી ત્યારે તેમાં માત્ર મુસાફરો જ મુસાફરી કરી શકતા હતા, પરંતુ કોરિયાથી હવે એક નવા મહેમાન ઘોઘા આવી પહોંચવાના છે અને આ મહેમાન આવવાથી ગુજરાતના ટ્રાન્સપોર્ટ વ્યવસાયમાં ક્રાંતિ આવી શકે તેવી શક્યતાઓ ઉભી થઇ છે.